הוועדה המיוחדת בעניין ההתמודדות עם נגיף הקורונה - זמנית, כנסת 23, פרוטוקול מספר 27, 2020-04-22 08:45

עפר שלח: שלום לכולם, אני מתכבד לפתוח את הישיבה.

עפר שלח: אני צריך חוות דעת מהיועץ המשפטי כי בעיקרון הצבענו אתמול על כל ההסתייגויות, יש רביזיה על 3-2 הסתייגויות.

עפר שלח: כידוע לחברי הכנסת – ודאי היותר ותיקים פה, משמעותה של רביזיה זה שאנחנו פותחים את הדיון על ההסתייגות מחדש.

עפר שלח: עד אז היא לא פתוחה לדיון, כי כבר הצבענו עליה.

עפר שלח: יש התנגדות מאד משמעותית של משרדי הממשלה להסתייגות שקיבלנו אתמול בעניין החמישה ימים, והיא ההסתייגות העיקרית שעומדת פה לדיון.

עפר שלח: לכאורה אנחנו לא צריכים, אין לנו שום חובה לשמוע אותם כי עד שמתקבלת הרביזיה זה לא נפתח לדיון.

עפר שלח: אני מבקש מהיועץ המשפטי להתייחס לעניין והאם לפנים משורת הדיון כדאי וראוי מבחינתו שנשמע אותם עוד לפני שאנחנו מצביעים על הרביזיה.

עפר שלח: בבקשה.

גור בליי: אני חושב שבהקשר הזה אולי הכי - - - זה לקבל את הרביזיה, והמשמעות שאתה מקבל את הרביזיה – שאתה פותח את הנושא, ואז, אחרי שתפתח את הנושא אתה יכול לשמוע אותי.

גור בליי: זאת אומרת, אין מניעה שאחרי שאתה שומע אותי אתה מחליט א' או ב', אבל כשאתה פותח - - -

אוסאמה סעדי: אבל לא לשמוע לפני.

עפר שלח: אוקיי.

עפר שלח: למה אני העליתי את זה?

עפר שלח: כי - - -

אוסאמה סעדי: אם אנחנו פותחים וזה מתקבל – פותחים דיון וכל זה – אין בעיה.

אוסאמה סעדי: אבל אם אנחנו רק מצביעים אז לא שומעים אותנו.

עפר שלח: לכן אני מעלה את הנושא לדיון, מכיוון שאם אנחנו מסתכלים על תוצאות ההצבעה מאתמול – לפחות, אני לא יודע, לא דיברתי עם אף אחד מכם לפני כן היום – יש סיכוי שהרביזיה לא תתקבל.

עפר שלח: אם הרביזיה לא תתקבל זה בכלל לא נכנס לדיון.

עפר שלח: מכיוון שהנושא הוא כזה – אני שם את זה על השולחן, ועניין ההצבעה על הרביזיה שאני מזכיר – אין משמעותה שמפילים את ההסתייגות.

עפר שלח: משמעותה – שפותחים את ההסתייגות לדיון מחודש.

אוסאמה סעדי: ואז מה?

עפר שלח: ואז נכניס אותם לדיון.

גור בליי: אבל חבר הכנסת סעדי, זו סיטואציה קצת מורכבת כי בדרך כלל הוועדה מקבלת נוסח מסוים וההסתייגויות הם כבר בשלב שאחרי.

גור בליי: פה בעצם החוק עצמו עדיין פתוח על השולחן, כי החוק עצמו לא הוצבע.

גור בליי: אז אני חושב שזה איזשהו ניואנס.

גור בליי: אפשר גם - - - אבל יותר נקי בעניין הזה – זה להצביע את הרביזיה, לפתוח את סוגיית - - -

עפר שלח: כן, אבל את זה יחליטו חברי הכנסת.

עפר שלח: לכן אני שם את זה על השולחן.

עפר שלח: אם חברי הכנסת יפילו את הרביזיה זה לא ייפתח לדיון בכלל.

עפר שלח: אני שם את זה גם בגלל שיש פה חברי כנסת שפחות מכירים את הפרוצדורה.

עפר שלח: אני שם את זה על השולחן.

עפר שלח: יש לנו שלוש רביזיות על הסתייגויות, והן - - -

גור בליי: על 5(ו), על 8 ועל 9.

אוסאמה סעדי: ו-6?

גור בליי: לא, 6 נמחק.

עפר שלח: אני מזכיר את הסיטואציה לכולם כדי שלא תהיינה שאלות: 5(ו) היא ההסתייגות שהתקבלה, ההסתייגות של הרשימה המשותפת – מרצ, גם מיקי לוי הצטרף אליה, והיא מה שאנחנו קוראים – סיפור החמישה ימים, שאם התקבלה הארכת מעצר שהנימוק שלה זה שלא הצליחו להשלים את החקירה בגלל קורונה, הארכת המעצר הזו לא תהיה חמישה ימים.

עפר שלח: זאת ההסתייגות שהתקבלה.

עפר שלח: יש רביזיה של סיעת הליכוד לפתוח את זה מחדש לדיון.

עפר שלח: הסתייגויות 8 ו-9 הן הסתייגויות של חבר הכנסת ינון אזולאי שהצטרפו אליו מרצ והרשימה המשותפת: 1.

עפר שלח: שהארכת מעצר לא תעלה על 48 שעות, ובקשה של חוות דעת רפואית.

עפר שלח: 2.

עפר שלח: האיסור לעצור חסרי ישע.

עפר שלח: זאת אומרת, שמי שהפר איסור לעצור חסרי ישע ואנשים עם מוגבלות יושעה ויהיה בירור במח"ש.

עפר שלח: שתי ההסתייגויות האלה לא התקבלו.

קריאות: - - -

משה אבוטבול: אם השר לא מתנגד אז אתם לפחות תהיו ג'נטלמנים, וחסרי ישע זה לא רק במגזר אחד.

עפר שלח: אנחנו לא פותחים את זה לדיון.

עפר שלח: אני רק מזכיר במשפט אחד: כולנו מסכימים עם התוכן.

עפר שלח: היה רוב שחשב שזה לא ממינו של החוק הזה.

עפר שלח: זה הכל.

עפר שלח: אוקיי, אז אני מעלה את זה להצבעה – רביזיה לגבי סעיף 5(ו).

עפר שלח: מי בעד קבלת הרביזיה?

עפר שלח: מי נגד?

עפר שלח: אושר.

עפר שלח: הרביזיה על סעיף 5(ו) התקבלה, הסעיף ייפתח לדיון.

עפר שלח: אנו עוברים להסתייגות לסעיף 8.

עפר שלח: מי בעד קבלת הרביזיה?

עפר שלח: לא אושר.

עפר שלח: הרביזיה לסעיף א התקבלה.

עפר שלח: סעיף 9 – מי בעד קבלת הרביזיה?

עפר שלח: מי נגד?

עפר שלח: לא אושר.

עפר שלח: הרביזיה לסעיף 9 לא התקבלה.

עפר שלח: אי לכך, יתקיים דיון רק על סעיף 5(ו).

עפר שלח: בשלב הזה אבקש לשמוע את נציגי משרד המשפטים.

עפר שלח: עד שאנחנו מעלים אני מבקש מגור – תציג אתה את הפרובלמטיות של הסעיף בעיניך.

גור בליי: בסופו של דבר העניין הוא כזה: אנחנו דיברנו בישיבות הקודמות על נושא של קציבת זמן בכמה מישורים.

גור בליי: אחד המישורים היה החשש שזה עלול להיתפס כיצירת עילת מעצר נוספת, והדבר הזה, היה לנו חשוב להבהיר שהוא לא קורה.

גור בליי: ואכן – אני חושב שאיך שזה מנוסח, וגם לאור ההבהרות שלנו בהקשר הזה לפרוטוקול, עילת מעצר נוספת זה לא יותר.

גור בליי: הוועדה כן אמרה, והוועדה בהחלט סוברנית לעשות את זה, לקבוע שהיא אומרת שהיא רוצה שיהיה בכל כמה ימים, ברגע שאדם נמצא במעצר בהקשר הזה של קורונה, של בידוד, היא רוצה שיביאו אותו לשופט.

גור בליי: מה שנציגי הממשלה אומרים – היא נמצאת פה, אפשר לשמוע אותה?

עפר שלח: נציג אגף החקירות של המשטרה.

עפר שלח: בבקשה.

עפר שלח: נימוקך לקושי שיש בזה שהארכת המעצר תחת שיקולי קורונה תהיה להגבלה של חמישה ימים בלבד.

גלעד בהט: קודם כל צריך לזכור שזו לא עילה נפרדת.

גלעד בהט: זאת אומרת, שאנחנו לא יכולים לצמצם את זה רק לשיקולי קורונה, וברגע ששופט לוקח - - - הארכת מעצר ביחס לכלל השיקולים שעומדים לפניו, ונתתי כמה דוגמאות אתמול על נושא של תיקים בפשיעה חמורה, שבהן יש הרבה מאוד פעולות לבצע, חלקן קשורות בחשוד שנמצא בבידוד ולכן בעטיין אנחנו נבקש יותר ימים או לקחת את השיקולים האלה בחשבון, וחלקן לא קשורות ישירות אליו, אבל גם הן צריכות להתבצע.

גלעד בהט: זאת אומרת שסך הכל המכלול הוא שאנחנו צריכים להסתכל על מכלול השיקולים.

גלעד בהט: אם העילה היתה רק נושא של מעצר לצרכי הקורונה בלבד, וזו היתה עילה נפרדת – זה סיפור אחד.

גלעד בהט: אבל פה אנחנו מדברים על כלל השיקולים ביחד, ולכן אנחנו לא יכולים - - -

קריאה: כל הסיפור הגיע בגלל הקורונה.

קריאה: אנחנו דנים פה בגלל שאנחנו נמצאים במצב הקורונה.

עפר שלח: עם כל הכבוד, וזה מה שאמרו חברי הוועדה.

עפר שלח: אנחנו מחוקקים פה משהו – והקורונה הוא לא עילה נפרדת, אבל הוא הסיבה בסופו של דבר להארכת מעצר שלא היתה מתקבלת במגוון השיקולים בהינתן - - -

מיקי לוי: אז אם זה כך, שיגיש את העילה שהוא רוצה בעטיה להגיש.

עפר שלח: אז כמו שאומר עכשיו חבר הכנסת מיקי לוי – אם יש עילה - - - שהיא כבדה, ממילא ייתכן שהארכת המעצר תהיה יותר ארוכה, שיקולי ה - - -

אוסאמה סעדי: גם שם החוק – הוראת שעה – נגיף הקורונה החדש.

מיקי לוי: אם יש עבירה מסוג פשע שנותנת לו יותר ימים – שיגיש.

גלעד בהט: אני אומר ככה: שיקולי הקורונה נכנסים כחלק מהשיקולים.

גלעד בהט: אם אנחנו נגביל את הארכת המעצר למספר ימים, זאת אומרת שבעצם אנחנו לא נותנים מקום לשיקולים האחרים, אנחנו - - -

קריאות: - - -

עפר שלח: אם השופט אומר – שיקולי החקירה מצדיקים הארכת מעצר של 10 ימים, הוא יכול להיערך ב-10 ימים.

עפר שלח: כל החקיקה הזו היא כשיש מגבלה של קורונה.

עפר שלח: אנחנו אומרים – אם המגבלה של קורונה היא המגבלה המכרעת, אנחנו מבקשים שזה יהיה לחמישה ימים בלבד.

גלעד בהט: אני עונה, אני אסביר עוד פעם: השופט, אני עכשיו בא בנעלי השופט.

גלעד בהט: אני עכשיו מסתכל על התיק כולו ואומר – אוקיי, יש לי פה שיקולים שקשורים לקורונה, זאת אומרת – יש פה חשוד שנמצא בבידוד, בסדר?

גלעד בהט: ויש פה גם פעולות אחרות לבצע.

גלעד בהט: מה אני כשופט אמור לעשות?

גלעד בהט: אני אמור להגיד – טוב, חברים, יש פה מספר פעולות חקירה שצריך לבצע שלא קשורות לקורונה, ויש פה גם חשוד בקורונה.

גלעד בהט: כמה אני יכול להאריך בסיפור הזה?

גלעד בהט: אני יכול להאריך רק חמישה ימים - - -

קריאה: לא, לא.

מיקי לוי: לא נכון, זה לא נכון.

מיקי לוי: אני מבקש זכות דיבור.

עפר שלח: זה יהיה בדיון הפנימי שלנו.

עפר שלח: נא לא להפריע.

גלעד בהט: מה שאני רוצה לומר הוא – כשהשופט נותן החלטה הוא לוקח בחשבון את כל השיקולים.

גלעד בהט: אם אנחנו נגביל אותו לנושא הקורונה לחמישה ימים בלבד, מה שיקרה הוא שהשופט יגיד – רגע, יש פה גם שיקולים נוספים, אבל הקורונה מגבילה אותי.

גלעד בהט: זאת אומרת, אני לא יכול לתת לכם הארכת מעצר ליותר מחמישה ימים כי גם שיקול הקורונה נכנס פה.

גלעד בהט: שיקול הקורונה הזה יוצר מצב שהשופט יגביל את עצמו בגלל הקורונה, למרות שיש פה עוד - - - שהוא היה נותן עליהן יותר.

מיקי לוי: פשוט לא יאומן.

גלעד בהט: - - - שסך הזמנים נשאר מוגבל כמו שהיה עד היום.

גלעד בהט: לא הארכנו את - - -

מיקי לוי: לא נכון.

עפר שלח: הבנו.

עפר שלח: הבנו את הטיעון.

מיקי לוי: אבל אם אני כשופט - - -

קריאה: ברשותך, עופר, מילה לגלעד – שמעתי אותך אתמול שמבחינתך לא היתה לך בעיה בחמישה ימים האלה.

עפר שלח: בסדר.

עפר שלח: הוא טוען עכשיו טיעון.

עפר שלח: בניגוד לנו, הפוליטיקאים, לא תופסים אותו במילה של אתמול, הכל בסדר.

עפר שלח: גבי פיסמן ממשרד המשפטים.

עפר שלח: בבקשה.

גבי פיסמן: אני מתנצלת, כי לא הצלחתי לשמוע כל כך – לא את הוועדה ולא את הדברים של גלעד, אז ייתכן שאחזור על הדברים.

גבי פיסמן: הדבר המרכזי שצריך לשים על השולחן זה שאנחנו בתוך פרקי הזמן שקבועים בחוק, אנחנו לא מבקשים לסטות מפרקי הזמן שקבועים בחוק בתוך מגבלות חוק המעצרים כבר עכשיו, ולכן בעיניי הגבלה בעניין הזה דווקא משדרת מסר שהוא מסר הפוך ממה שהתכוונו לשדר.

גבי פיסמן: הדבר הנוסף – על עלית המעצר הנפרדת, המסר שהדבר הזה יכול לעשות בהקשר הזה, כבר דיברנו על זה בדיונים הקודמים אז גם על זה לא אחזור.

גבי פיסמן: יש לנו כן חשש – קביעת תקרה של חמישה ימים בהקשר הזה, בעצם, מבחינת ההתנהלות של בתי המשפט והמערכת השיפוטית נתפסת כרף עליון, ולכן אותה תקרה של חמישה ימים שגם ככה אנחנו יוצאים מנקודת הנחה שהנסיבות לא השתנו שם, לפחות לא באופן דרמטי, כי מרבית פעולות החקירה המהותיות לא יכולות להתבצע בזמן הזה.

גבי פיסמן: המשמעות היא שזה בעצם הופך לדיון של שגרה ולבית משפט אין בתוך הדבר הזה אפשרות לבחון איזשהו שינוי מהותי של הנסיבות.

גבי פיסמן: המצב הרפואי מן הסתם לא ישתנה בתוך פרק הזמן הזה, ולא תהיינה פעולות חקירה נוספות דרמטיות שיכולות להשפיע על ההחלטה השיפוטית.

גבי פיסמן: אז תחשבו האם זה באמת מייצר את אותה ביקורת שהוועדה מבקשת להפעיל.

גבי פיסמן: הטיעון האחרון שרציתי להתייחס אליו זה פרקי הזמן שבעצם בתי המשפט עושים בהם שימוש כבר היום.

גבי פיסמן: כבר היום אנחנו יודעים שפרקי הזמן של המעצר הם פרקי זמן קצרים, ממילא יש ביקורת שיפוטית מאוד מאוד תכופה על מעצרי ימים, ולכן במובן הזה אני לא משוכנעת שזה עושה איזשהו הבדל.

גבי פיסמן: אולי אפילו במקרים מסוימים זה דווקא אפקט הפוך.

עפר שלח: תודה.

עפר שלח: אני פותח לדיון.

מיקי לוי: זו ההסתייגות שלי – מה שעכשיו שמענו ממשרד המשפטים זה פשוט לא נכון, חד משמעי.

מיקי לוי: אם יש לי עילה של תקיפה בנסיבות מחמירות אני אבוא ואבקש ימים בעילה של תקיפה בנסיבות מחמירות, בכלל לא אביא את הקורונה.

מיקי לוי: מה זה הקשקוש הזה?

מיקי לוי: אני אבקש את העילה על פי אותה עבירה שהוא ביצע אם מספר הימים הם יותר מחמישה ימים.

מיקי לוי: הפחד שלי, ואני מכיר את אותן הארכות מעצר לא מהיום – הפחד שלי שיבואו ויגידו – אה, יש לנו בלתי מוגבל, אנחנו נשכח ממנו.

מיקי לוי: זה לא עובד.

מיקי לוי: אם יש לי עילה – תקיפה בנסיבות מחמירות, בוא תבקש 12 יום.

מיקי לוי: מה זה, את קובעת כבר שבית המשפט יתכנס לגבול החמישה ימים?

אוסאמה סעדי: אני חושב שהמשטרה פה מטעה את כולנו ומתעתעת בנו, כי כל מטרת החוק, כמו שאמרת, אדוני היושב-ראש, היא בגלל הוראות הקורונה.

אוסאמה סעדי: ואני מפנה אתכם לסעיף (ב2)): (ב2) בלי לגרוע ....

אוסאמה סעדי: הוגשה בקשה לצוות על מעצרו של אדם, ומצא שופט כי מתקיימת עילה ....., רשאי הוא...

אוסאמה סעדי: להורות על מעצרו של אותו אדם גם אם מצא כי קיימת מניעה לקדם את הליך החקירה בעניינו באותה עת בשל הסיכון הבריאותי הכרוך בחקירת חולה או אדם המצוי בבידוד....".

אוסאמה סעדי: זו העילה.

אוסאמה סעדי: אנחנו לא מדברים על כל העילות האחרות.

אוסאמה סעדי: אם יש מסוכנות, אם יש שיבוש הליכים, אם יש פגיעה – אני לא יודע איזה, אז המשטרה יכולה לבקש אפילו 15 יום.

גור בליי: לא, לא.

גור בליי: אני חושב שיש פה אי הבנה.

גור בליי: אני אסביר.

גור בליי: זה דבר שכבר אמרנו קודם: הנושא של הקורונה רוכב על העילות האחרות.

גור בליי: זה אומר שלפי מה שהוועדה מחליטה עכשיו – אני חושב שזה מה שהממשלה בעצם אומרת:

גור בליי: אם הבן אדם מסוכן והוא נכנס למעצר בגלל חשש לתקיפה בנסיבות מחמירות, הוא אלים, הוא מאוד מאוד מסוכן, אבל הוא גם בבידוד – אוקיי?

גור בליי: התוצאה של התיקון הזה – שהוא יוכל להאריך לו רק בחמישה ימים.

גור בליי: בגלל שאנחנו אומרים: ברגע שאתה שקלת גם את (ב2), כלומר – במצב רגיל היו מגישים בקשה על אותו אדם אלים במסוכנות של שבעה ימים.

גור בליי: במלא מוגבלים עד 15 ימים גם לפי התיקון הזה.

גור בליי: עכשיו פה יכולה להיות סיטואציה שבה באה המשטרה ואומרת: במצב רגיל הייתי מבקשת שבעה ימים אבל עוד שלושה ימים עד סוף הבידוד, אז אני בעצם צריך 10 ימים.

גור בליי: בגלל (ב2) לא נותנים שבעה ימים – נותנים עשרה.

גור בליי: אנחנו אומרים: לא, לא, לא.

גור בליי: אתה יכול לקבל רק חמש.

גור בליי: ברגע ששקלת את (ב2), ברגע ש- (ב2) הוא חלק מהשיקולים שלך, אתה מוגבל לחמישה.

קריאות: - - -

עפר שלח: אני מתמצת את הטענות של חברי הכנסת מיקי לוי ויואב סגלוביץ – כתוב ב-(ב2), וצריך לזכור שההסתייגות הזו היא לסעיף (ב2), היא מוסיפה משהו ל- (ב2): "...

עפר שלח: ובלבד ששוכנע שיש הצדקה לכך, לאחר ששקל את חומרת מעשי העבירה".

עפר שלח: זאת אומרת, אם יש פה כמו שחבר הכנסת מיקי לוי אומר - תקיפה בנסיבות מחמירות, הוא לא יגיד – תקיפה בנסיבות מחמירות זה שווה עשרה ימים אבל בגלל שיש פה שיקול של קורונה אני אוריד לחמישה.

גור בליי: כן, כי זה מה שהוועדה קבעה.

קריאות: - - -

אוסאמה סעדי: אם השיקול היחיד שאין מסוכנות ואין כלום, ורק בעניין של הימנעות מחקירה בגלל - - -

גור בליי: אין, אז אסור לעצור בכלל.

גור בליי: במצב הזה אסור לעצור.

אוסאמה סעדי: החוק הזה עכשיו נותן לו.

גור בליי: לא, לא, לא.

גור בליי: זו אי ההבנה.

גור בליי: כי (ב2) אומר: "בלי לגרוע מהוראות סעיפים קטנים (א) עד (ב1).

גור בליי: ואמרנו את זה – הוא מכפיף את עצמו, רק אם מתקיימות העילות של המסוכנות או שיבוש, ואתה מוסיף על זה קורונה.

גור בליי: אם אין לך את העילות של המסוכנות אתה לא יכול לעצור אותו ליום.

קריאות: - - -

יואב סגלוביץ': שלושה דברים קצרים.

יואב סגלוביץ': קודם כל – הזיכרון הוא – זה היה רק אתמול או שלשום.

יואב סגלוביץ': אני העליתי את העניין של חמישה ימים, ואחרי שהעליתי את העניין והתווכחתי הסבריו לי וקיבלתי אז את השכנוע שיש בעיה עם העילה, שזה יוצר עילה חדשה, ואף אחד מאתנו לא רוצה עילה חדשה.

יואב סגלוביץ': ולכן, חזרתי בי, והייתי גם אתמול נגד הסיפור.

יואב סגלוביץ': כשאני שומע כרגע גם את המשטרה אני משוכנע כמו שהייתי משוכנע לפני ששיניתי את דעתי שחייבים לשים את החמישה ימים.

יואב סגלוביץ': אני רוצה להגיד עוד משהו – יש פה איזה מצג שהוא מצג לא נכון.

יואב סגלוביץ': מחר ייעצר אדם.

יואב סגלוביץ': מי אמר?

יואב סגלוביץ': מה, כולם התחילו את הבידוד שלהם ביום הראשון ויש לנו 14 יום?

יואב סגלוביץ': יש כאלה שביום העשירי, יש כאלה שביום השביעי, ולכן אני חושב שחייבים – דווקא אחרי ששמעתי את ההסברים היום, אני משוכנע לחלוטין, בניגוד לדעתו של גור – חובה לתת הגבלה של חמישה ימים.

מיקי לוי: הנה, ראש אגף חקירות.

עפר שלח: אני מעלה את ההסתייגות להצבעה.

קריאות: - - -

קריאה: אני מבקש התייעצות, אדוני היושב-ראש.

עפר שלח: אני מבקש ממך לא לבקש.

אוסאמה סעדי: אם העניין הזה לא חשוב לממשלה, אז בוא נדחה את זה למחר.

קריאות: - - -

עפר שלח: אתם יודעים מה?

עפר שלח: חבר הכנסת סעדי צודק.

עפר שלח: בשעה 09:15 מתחיל הדיון.

עפר שלח: אני דוחה את כל המשך הדיון בחוק למחר.

קריאות: - - -

עפר שלח: אני קובע שב-09:15 מתחיל הדיון שכבר נדחה מ-09:00 על הרמדאן, שמוביל אותו חבר הכנסת שחאדה.

עפר שלח: יש התייעצות, נדון בזה מחר.

טלי פלוסקוב: לא ראוי, אדוני.

טלי פלוסקוב: לא ראוי.

קריאות: - - -

עפר שלח: הכל נכון, ולי יש זכות לקבוע מתי מצביעים.

עפר שלח: אני רוצה להזכיר לך שאתמול אני אמרתי לכם שהבקשה שלכם לרביזיה תדחה את ההצבעה ביום.

עפר שלח: לא חובתי.

עפר שלח: אני לא ממש חייב שזה יהיה היום במליאה.

טלי פלוסקוב: אדוני היושב –ראש, אני אומרת דבר כזה: אתם מדברים על איזושהי הסתייגות.

טלי פלוסקוב: היה דיון.

טלי פלוסקוב: אני לצורך העניין חושבת – אולי אני אצביע בניגוד למה שכרגע נקבע בליכוד.

טלי פלוסקוב: אתם כרגע פוסלים ממני את הזכות - - -

קריאות: - - -

עפר שלח: לא נכון.

עפר שלח: יש לך יום להתייעצויות.

עפר שלח: במקום חמש דקות אני נותן לך יום.

קריאות: - - -

קריאה: הוא סוג של מעניש - - -

קריאה: עופר, חמש דקות.

עפר שלח: חברים, אני רוצה שתבינו את הסיטואציה: אנחנו קבענו דיון.

עפר שלח: הדיון הזה הוא גם בנוכחות אנשים אחרים.

עפר שלח: אין שום חובה לוועדה הזו שההצבעה הזו תגיע היום למליאה.

עפר שלח: אגב, מי שעשה את כל המאמצים שהיא תגיע מהר זה אני ולא אחרים.

עפר שלח: מכיוון שאתם מבקשים, וזה לא רק לגיטימי – חובתי לתת לכם, אני קובע שההצבעה על זה תהיה מחר.

עפר שלח: זה הכל.

עפר שלח: תודה לכם, ישיבה זו נעולה.